**ЧАСТ** [**II. ТЕХНИЧЕСКА СПЕЦИФИКАЦИЯ**](#_Toc418764559)

**II.3. ОБОСОБЕНА ПОЗИЦИЯ № 3: „Лек автомобил с брой места за сядане 6+1 “**

1. **Технически изисквания за доставка на един брой нов лек автомобил с брой места за сядане 6+1**

| **№** | **ТЕХНИЧЕСКИ ХАРАКТЕРИСТИКИ** | **МЯРКА** | **МИНИМАЛНИ ИЗИСКВАНИЯ НА ВЪЗЛОЖИТЕЛЯ** |
| --- | --- | --- | --- |
| **1** | **ДВИГАТЕЛ** |  |  |
| 1.1 | Мощност | kW | Мин. 120 |
| 1.2 | Вид гориво |  | Дизел/Бензин |
| 1.3 | Екологична категория | Ниво (Евро) | 6W[[1]](#footnote-1)/VI C[[2]](#footnote-2) |
| **2** | **ХОДОВА ЧАСТ** |  |  |
| 2.1 | Скоростна кутия | - | Механична, 6 степенна/ Автоматична мин. 6 степенна |
| 2.2 | Междуосие | мм | Мин. 2850 |
| 2.3 | Сервоусилвател на спирачките | - | Да |
| 2.4 | Усилване на волана | - | Да |
| 2.5 | Антиблокираща спирачна система (ABS) | - | Да |
| 2.6 | Тракшън контрол или подобна | **-** | Да |
| 2.7 | Електронна стабилизираща програма (ESP) или подобна | **-** | Да |
| **3** | **КУПЕ и ОБОРУДВАНЕ** | **-** |  |
| 3.1 | Тип на купето | - | Миниван |
| 3.2 | Врати | бр. | Мин. 4 |
| 3.3 | Места за сядане | бр. | 6+1  пълноразмерни |
| 3.4 | Отопление, вентилация | - | Да |
| 3.5 | Климатична система | - | Мин. двузоновa |
| 3.6 | Фабрична озвучителна система | - | Да |
| 3.7 | Предни и задни електрически стъкла | - | Да |
| 3.8 | Предпазни колани за водача и пътниците | - | Да |
| 3.9 | Предни въздушни възглавници за водача и пътника до водача | - | Да |
| 3.10 | Странични въздушни възглавници за предните и задни места | - | Да |
| 3.11 | Въздушни възглавници – тип завеса за предните и задни места | - | Да |
| 3.12 | Алармена система с централно заключване с дистанционно управление и имобилайзер | - | Да |
| 3.13 | Фабрично тонирани стъкла | - | Да |
| 3.14 | Подлакътници отпред | - | Да |
| 3.15 | Фарове за мъгла | - | Да |
| 3.16 | Задни паркинг сензори | - | Да |
| 3.17 | Странични електрически огледала с подгряване, ел. регулиране и ел. сгъване | - | Да |
| 3.18 | Цвят | тъмен | Препоръчителните цветове са:  Сив/черен/ тъмносин/тъмносив/тъмно-кафяв както и нюанси на горепосочените цветове и/или металик |
| 3.19 | Гаранционен срок | - | Мин. 60 месеца или 150 000 км |
| 3.20 | Волан | - | Ляв |
| 3.21 | Навигационна система с включена карта за Република България и Европейския съюз, (фабрично инсталирана или допълнително оборудвана) | - | да |
| 3.22 | Резервна гума | - | да |
| 3.23 | Минимален гаранционен срок на антикорозионното покритие на купето | Години | 8 |

1. **Условия за доставка:**
   1. Лекият автомобил следва да бъде нов и неупотребяван.
   2. Доставеният лек автомобил трябва да бъде предаден в окомплектован вид както следва:

* оборудван с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата);
* окомплектован, съгласно изискванията на производителя, с комплект ключове, резервна гума, комплект инструменти за смяна на гуми и др.;
* с извършен предпродажбен сервиз;
* зареден с всички необходими за експлоатацията му течности и материали;
* с 2 комплекта гуми – един комплект зимни автомобилни гуми и един комплект летни автомобилни гуми. Единият комплект е монтиран на автомобила при доставката;
  1. Заедно с доставеният лек автомобил трябва да бъдат представени следните съпътстващи документи:
* необходимите за регистрацията на МПС документи, включително документи за платени данъци, мита, такси, фактури и приемо-предавателни протоколи;
* валиден ЕО сертификат за съответствие, гаранционна и сервизна книжка, паспорти или други документи от производителя, съдържащ технически данни и характеристики;
* инструкция за експлоатация на български език, както и документация, съдържаща препоръки за правилна експлоатация;
  1. Доставеният лек автомобил трябва бъде регистриран от Изпълнителя в КАТ с постоянна регистрация на името на Възложителя. Стойността на всички такси и разходи на Изпълнителя, свързани с регистрацията в КАТ трябва да бъдат включени в общата предлагана цена за изпълнение на поръчката. Възложителят трябва да получи окомплектованото в съответствие с Техническата спецификация МПС, заедно със съответните документи, веднага след регистрацията му, което се отразява в протокол за регистрация, подписан от Възложителя и Изпълнителя;
  2. Участникът следва да представи заверено копие от оторизационно писмо или договор или пълномощно или друг документ (валиден към крайния срок на подаване на офертата), издаден от производителя или официален негов представител, с който участникът доказва права за представителство и търговия на предлагания от него фабрично нов лек автомобил с брой места за сядане 6+1 места.
  3. Типът на превозното средство трябва да бъде одобрен съгласно европейските изисквания и за целта трябва да се предостави валиден Сертификат за ЕО одобряване на типа превозно средство за типа, към когото принадлежи предлаганото ново МПС 6+1 места (съгласно приложение № 7 на Наредба №60/24.04.2009 г. за одобряване типа на нови моторни превозни средства и техните ремаркета, която въвежда изискванията на Директива 2007/46/ЕО в националното законодателство). Гореописаният сертификат се представя като приложение към Техническото предложение под формата на електронно копие на целия документ и приложенията към него на CD. В Техническото предложение, Участникът трябва да представи информация относно смесеният разход на гориво (в l/100km) и емисиите на замърсители (в kg/km и g/km), които трябва да кореспондират с данните от предоставения Сертификат за ЕО одобряване на типа.

1. **Срок и начин на доставка:**

Срокът за доставка на лекия автомобил с брой места за сядане 6+1 е 120 (*сто и двадесет)* календарни дни след датата на подписване на договора за доставка. Регистрацията в КАТ трябва да се извърши в срок до 20 (*двадесет*) дни, считано от датата на подписване на приемо-предавателния протокол, с който е удостоверена доставката.

След регистрацията в КАТ, доставката на МПС 6+1 места се извършва на адреса на Възложителя:

гр. София.

ул. „Дякон Игнатий“ № 9

Министерство на транспорта, информационните технологии и съобщенията

1. **Гаранционно (сервизно) обслужване**

4.1 Гаранционният срок, който участникът предлага за автомобила с брой места за сядане 6+1 е определеният от производителя за крайни клиенти и е не по-кратък от 60 месеца или 150 000 км. пробег, което от двете настъпи първо, считано от датата на двустранно подписания протокол за регистрация на МПС в КАТ. Минималният гаранционен срок на антикорозионното покритие на купето следва да бъде не по-кратък от 8 години.

4.2 Участникът следва да опише (в свободен текст) какво се включва в предлаганото от него гаранционно(сервизно) обслужване.

4.3 Изпълнителят е длъжен да предостави при доставката на Възложителя списък на оторизираните сервизни бази в страната за гаранционното (сервизно) обслужване на доставеното МПС 6+1 места.

4.4 При извършване на гаранционното (сервизно) обслужване трябва да се влагат само оригинални резервни части, материали и консумативи за конкретното превозно средство.

4.5 За периода на валидност на гаранцията на МПС 6+1 места, Изпълнителят е длъжен да осигури преглед на автомобила от свои квалифицирани представители в срок от 24 часа от получаване на рекламационното съобщение от Възложителя (изпратено по факс, телефон, електронна поща или обикновена поща), в резултат на който се съставя констативен протокол за вида на повредата или установения скрит дефект, работите и срокът необходими за отстраняването.

4.6 При настъпване на повреди или установяване на скрити дефекти, имащи гаранционен характер в рамките на периода на гаранционното (сервизно) обслужване, максималният срок за отстраняването им е до 3 работни дни от предоставяне на автомобила в оторизиран сервиз при налична на склад нова резервна част за подмяна и до 10 работни дни при положение, че няма на склад резервната част, обект на гаранцията, считано от датата на констатирането й.

4.7 При невъзможност за отстраняване на настъпила повреда/дефект, Изпълнителят е задължен в срок от 60 (шестдесет) дни да осигури на Възложителя оборотен МПС 6+1 места от същия или подобен клас, до пълното отстраняване на повредата/дефекта, като гаранционният срок на МПС, в процес на поправяне, се удължава със срока през който е траело отстраняването на повредата.

1. Изисква се, когато двигателят на превозното средство е одобрен съгласно изискванията на Регламент (ЕО) № 715/2007 на Европейския парламент и на Съвета от 20 юни 2007 година за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ, L 171/2007). [↑](#footnote-ref-1)
2. Изисква се, когато двигателят на превозното средство е одобрен съгласно изискванията Регламент (ЕО) № 595/2009 на Европейския парламент и на Съвета от 18 юни 2009 година за одобрението на типа на моторни превозни средства и двигатели по отношение на емисиите от тежки превозни средства (Евро VI) и за достъпа до информация за ремонта и техническото обслужване на превозните средства и за изменение на Регламент (ЕО) № 715/2007 и Директива 2007/46/ЕО и за отмяна на директиви 80/1269/ЕИО, 2005/55/ЕО и 2005/78/ЕО (ОВ, L 188/2009). [↑](#footnote-ref-2)